П Р О Т О К О Л   № 05
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 02.03.2021 г.

Днес, 02.03.2021 г. /вторник/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРВССАОСВ.

Д Н Е В Е Н   Р Е Д:

1. ОТНОСНО: Предложение вх. № ВСС-4656/24.02.2021 г. от главния прокурор относно кадрови промени в администрацията на ПРБ.
	
КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 2 /две/ щ.бр. за длъжност „завеждащ служба“ в 2 /две/ щ.бр. за длъжност „съдебен деловодител“ в Районна прокуратура-Стара Загора.
МОТИВИ: Комисията не възразява на искането с оглед оптимизиране на работния процес и необходимостта от деловодна обработка на големия документооборот на прокуратурата. 
Възнаграждението за длъжността „съдебен деловодител“ е по-ниско от това за длъжността „завеждащ служба“ и няма да ангажира усвояването на допълнителни финансови средства.
1.2. Изпраща решението на главния прокурор, по компетентност.

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.3. РАЗКРИВА, на основание чл. 30, ал. 5, т. 8 от ЗСВ, 4 /четири/ щ.бр. за длъжност „главен експерт-криминалист“ в отдел „Криминалистика" на Националната следствена служба, за следствените отдели към Окръжна прокуратура-Бургас, Окръжна прокуратура-София, Софийска градска прокуратури и Окръжна прокуратура-Русе.
МОТИВИ: След отправени две предложения през 2020 г. от директора на НСлС за увеличаване с 11 щ. бр. щата на отдел „Криминалистика“ и разкрити общо 4 щ.бр., е извършен анализ на дейността на служителите, съгласно който е установена тенденция на нарастване броя на възложените експертизи и най- голям брой участия в действия по разследването, поради което комисията не възразява увеличаване щата с исканите бройки.
	
1.4. ДАВА СЪГЛАСИЕ за трансформиране на 1 /една/ щ.бр. за длъжност „старши специалист“ в 1 /една/ щ.бр. за длъжност „главен специалист“ в звено „Служители по чл. 26, ал. 2 от ПАПРБ“ в Националната следствена служба.
МОТИВИ: Съдебният служител на посочената длъжност „старши специалист“ е с дългогодишен стаж в ПРБ, подпомага и осигурява работата на директора на НСлС. С оглед високата степен на отговорност на функциите, проявяваната професионална компетентност и максимални оценки при атестиране комисията не възразява на исканата трансформация.

1.5. ДАВА СЪГЛАСИЕ за трансформиране на 1 /една/ щ.бр. за длъжност „съдебен статистик“ и 1 /една/ щ.бр. за длъжност „съдебен архивар“ в 2 /две/ щ.бр. за длъжност „съдебен деловодител“ в Районна прокуратура-Стара Загора.
МОТИВИ: Комисията не възразява на исканата трансформация предвид необходимостта от деловодна обработка на големия документооборот на прокуратурата, като при необходимост, на служителите ще бъдат възлагани и дейности по архивиране на преписките и извеждане на статистическа информация. 

1.6. ДАВА СЪГЛАСИЕ за трансформиране на 1 /една/ щ.бр. за длъжност „съдебен деловодител“ в 1 /една/ щ.бр. за длъжност „експерт, обществени поръчки“ в Окръжна Прокуратура-Монтана.
МОТИВИ: Извършената структурна реформа на прокуратурите в страната, считано от 01.01.2021 г. води до увеличаване обема на възлаганите дейности, обезпечаващи нуждите на ОП-Монтана, РП-Монтана и ТО. Законосъобразното възлагане на обществените поръчки по реда на Вътрешните правила и по ЗОП и спецификата на дейността, свързана с конкретни познания, обосновава необходимостта от експерт, пряко ангажиран в процеса по възлагане на планираните дейности, поради което комисията не възразява на исканата трансформация.

Увеличението на щатната численост на съдебните служители във |НСлС и разликата в размера на възнагражденията на предложените за трансформиране щатни бройки ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението в заседание на Прокурорската колегия на Висшия съдебен съвет, насрочено на 10.03.2021 г., за разглеждане и произнасяне. 

2. ОТНОСНО: Писмо вх. № ВСС-1505/01.03.2021 г. от главния секретар на ВСС относно изпълнение на граждански договор за извършен преглед и изготвени предложения за изменение на Вътрешни правила за назначаване, атестиране и повишаване в ранг на съдебните служители в АВСС.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение писмото от главния секретар на ВСС относно изпълнение на граждански договор за извършен преглед и изготвени предложения за изменение на Вътрешни правила за назначаване, атестиране и повишаване в ранг на съдебните служители в АВСС.
2.2. Изпраща предложението за изменение на Вътрешни правила за назначаване, атестиране и повишаване в ранг на съдебните служители в АВСС на Комисията по правни въпроси към Пленума на Висшия съдебен съвет за становище с оглед целесъобразност и законосъобразност.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА